《唐多令 雨后南下洼看芦洲水涨，邈然有江湖间意》
清代·周寿昌

一碧荡芦洲，晴沙得雨流。趁西风、作去弄新秋。绝似湘江波色风，只少个，钓渔舟。

雨霁夕阳收，钟声撼寺楼。望西山云气仍浮。准约重阳来载酒，篱外菊，试开不。

作者简介：（1814—1884）湖南长沙人，字应甫，一字荇农，晚号自庵。道光二十五年进士，授编修，擢至侍讲。太平军攻湘时尝劾赛尚阿、和春作战不力，称敢言。后随办京畿防务，不畏上官，敢据实开释无辜。官至内阁学士兼礼部侍郎。光绪初罢官居京师，专注著述。诗文书画均为时所重。心力所瘁，则在两《汉书》，有《汉书注校补》、《后汉书注补正》、《三国志注證遗》、《思益堂集》等。